
QIYAAM AL-LAYL 


DEN ULTIMATE GLEDE AV EN TROENDE 
PÅ DENNE JORDEN 


av Shaykh Ahmad Musa Jibril ee 


Oversatt fra engelsk til norsk 


> ja Å 


FORORD 


I Allahs Navn, den Barmhjertige, den Nåderike. Lovpriset være Allah. Vi 
lovpriser Han og søker Hans hjelp, veiledning og tilgivelse. Vi søker tilflukt hos 
Allah fra det onde i våre egne sjeler og fra våre onde gjerninger. Den som Allah 
veileder vil aldri bli ledet til feil vei, og den som Allah har latt gå feil vei kan 
ingen veilede. Jeg vitner til at det er ingen som er verdt å be til enn Allah, alene 
med ingen partnere, og jeg vitner til at Muhammad (salallahu 'aleyhi wa 
sallam) er Hans slave og budbringer. 


Denne teksten er tatt fra Shaykh Ahmad Musa Jibril sin leksjon om Qiyaam 
al-Layl (nattbønn). Shaykhen, måtte Allah være fornøyd med han, holdt 
leksjonen på engelsk, og vi tenkte det var nødvendig å oversette den til norsk. 
Vi ber leseren om å ha i bakhodet at teksten er transkribert og oversatt konkret 
slik Shaykh Ahmad Musa Jibril snakket i leksjonen, og dermed er språket veldig 
muntlig og med flere gjentagelser. Vi oversatte den så godt vi kunne slik at den 
blir lett å forstå, In Shaa Allah. 


Vi ber at Allah (subhaanahu wa ta'aala) gjør dette verket lønnsomt for våre 
norsk-talende brødre og søstre. Vi ber Allah om å belønne Shaykh Ahmad Musa 
Jibril med et langt liv fullt av gode gjerninger. 


QIYAAM AL-LAYL 
DEN ULTIMATE GLEDE AV EN TROENDE PÅ DENNE JORDEN 


Temaet i dag handler om å fortsette med det gode etter Ramadan, saker som gjør oss bedre 
og fortsette å være ordentlige etter Ramadan. Og akkurat det jeg skal snakke om i kveld er et 
problem som de fleste i vår Ummah tror bare er en spesialitet i Ramadan, men det er et så 
viktig emne innenfor Ibadah at det vil fortelle deg om du elsker Allah og om Allah elsker deg. 
Det er temaet Qiyaam og Tahajjud (i Ramadan kalt Taraweeh). Det er de rettskafnes skole. 
Nattbønn, Qiyaam og Tahajjud er de troendes ro. Nattbønn og Qiyaam er løsningen på dine 
problemer når du har et problem. 


Mange ganger ser du de som hevder å elske Allah, Profeten Muhammad (sallallahu 'alayhi 
wa sallam) og islam. De vil sette det på sine nettsider, de vil klikke en like" på Facebook, de 
vil sannsynligvis ha et støtfanger klistremerke, men dette vil avgjøre om de virkelig elsker 
Allah fordi Allah sier i Koranen: 

(Er) vel denne (flergudsdyrkeren bedre eller den troende) som faller på kne med ansiktet 
ned og står i tilbedelse i nattens stunder, frykter det hinsidige og håper på sin Herres nåde? 


Si: «Kan vel de som eier viten, og de som ikke eier viten, være like?» Formaningen blir 
godtatt kun av de visdomsrike. [Surah az-Zumar: 9] 


Er en som er lydig mot Allah, bukker ned om natten, frykter etterlivet og håper på Hans 
Herres barmhjertighet, er han som de som ikke gjør det (de vantro eller de som ikke gjør 
det)? Er den som vet samme som den som ikke vet? I bunn og grunn sier Allah at man aldri 
skal sammenligne en som gjør Tahajjud og Qiyaam med en som ikke gjør det. 


Nattbønn og Qiyaam er den beste bønnen etter de fem bønnene. Nattebønn og Qiyaam er 
den troendes ære (Sharaf al-Mu'min (xd å å)). Nattbønn og Qiyaam er lysstyrke på 
dommedagen. Nattbønn og Qiyaam er karakteristisk for en troende, slik Allah sier i Surah 
al-Furqan: 


Kold * 


Den Barmhjertige Herrens virkelige tjenere er de som går ydmykt på jorden, og når de 
uvitende oppfører seg uhøflig mot dem sier de: «Fred være med dere»; og som tilbringer 
sine netter, knelende og stående (i bønn), for sin Herre. [Surah Al-Furqan: 63-64] 


Nattbønn er nattetidens gyldne øyeblikk for de som lengter etter å være nær Allah, å 
tilbringe den tiden privat med Allah den Allmektige. 


Se på hvordan familiene var den gang før og sammenlign dem med oss i dag. Abu Hurayrah 
(radhiallahu 'anhu) pleide å dele natten inn i tre kategorier. En tredjedel av natten var for 
ham, en tredjedel for hans tjener og en tredjedel for hans kone, på grunn av Hadithen: 

I Sahih Muslim sa Jaabir Ibn Abdillah at Profeten (sallallahu 'alayhi wa sallam) sa at det om 
natten er en time (ikke en nøyaktig time som vi vet om) hvor ingen muslim spør Allah om 
noe som gjelder i dette livet eller i det neste, bortsett fra at Allah vil gi ham det han vil ha. 


Velsignet er familien til Abu Hurayrah. For eksempel, hvis de trengte noe og både han, hans 
tjener og hans kone spør Allah, så gjennom hele natten går det ikke et eneste øyeblikk hvor 
det ikke er noen bønn eller påkallelse. Kommer det da ikke til å bli besvart? 


I Musnad Ahmad og Abu Dawood sa Abu Hurayrah (radhiallahu 'anhu) at Profeten (sallallahu 


'alayhi wa sallam) sa: 

Måtte Allah være fornøyd med en mann som står opp om natten og ber og deretter vekker 
sin kone, men hvis hun nekter å våkne, drysser han vann i ansiktet hennes. 


Og se på den andre: 


Og må Allah velsigne en kvinne som står opp om natten og ber og deretter vekker mannen 
sin, og hvis han nekter, drysser hun vann i ansiktet hans. 


Fantastisk Hadith. En slik unik hadith som oppmuntrer en familie til å tilbe Allah sammen og 
oppmuntre hverandre. En romantisk familie, hun vekker ham ikke ved å tvinge ham, og det 
gjør ikke han heller, deres konsensus er at vi begge ønsker å våkne. I bunn og grunn sier de 
"Kjære hvis jeg ikke våkner, sørg for at du drysser vann i ansiktet mitt så jeg våkner og kan be 
til Allah.” Jeg utfordrer en mann og en kone som gjør dette pågående og trofast for Allahs 
skyld og ikke har det lykkeligste ekteskapet noensinne bevise at jeg tar feil, og jeg kommer til 
å si Wallahi til det. 


Hvis du har ekteskapelige problemer, er nattbønn løsningen din. Stå opp, du og kona di. Han 
vil at hun skal vekke ham med vann for å være sikker på at han ber, og hun vil at han skal 
vekke henne med vann slik at hun kan be. Hvilke uenigheter kan en slik familie ha? Kan en 
slik familie oppdra barn til å være andre enn typen av Salah ad-Deen og Umar Ibn 
al-Khattaab? 


Hvilken innvirkning vil det ha på barn i fremtiden? Mange ganger går barn i feil retning selv 
om du oppdrar dem godt. 

Du kan visselig ikke rettlede (alle) dem du elsker, men Allah rettleder hvem Han vil. [Surah 
al-Qasas: 56] 


Men en av de mest minneverdige tingene et barn tar med seg (selv år senere), og jeg kan 
fortelle deg dette fra min erfaring i Da'wah, de vil si "Wallahi du har rett, jeg pleide alltid å se 
min mor og far stå opp på slutten av natten og be.” Det er noe som sitter fast i tankene 
deres, som vanligvis får dem tilbake på rett spor hvis de går feil vei. 


Umar Ibn al-Khattaab pleide å vekke hele familien før Fajr, og resitere for dem verset i 
Koranen: 

Og pålegg din familie bønnen og vær utholdende i det. [Surah Taha: 132] 


I en Hadith ansett som autentisk av al-Albaani og dens menn er som kjeden til Sahih 
al-Bukhari og Sahih Muslim, sa Abu Sa'eed al-Khudri (radhiallahu 'anhu) at Profeten 
(sallallahu 'alayhi wa sallam) sa: 

Hvis en mann står opp om natten og ber til og med bare to Rak'at, regnes han blant 
Dhaakireen (de som husker Allah). 


Bare to Rak'at om natten, og de regnes blant Dhaakireen. Hvem er Dhaakireen? Vend sidene 
i Koranen til Surat al-Ahzab og du kommer til å se. 

Menn som husker Allah mye og kvinner som husker Allah mye, for dem har Allah gjort klar 
tilgivelse og en mektig belønning. [Surah al-Ahzab: 35] 


Hvor vakkert er det å tilbringe natten med Allah. Det er folk som elsker å tilbringe nettene 
med å bla gjennom kanalene på TV-ene sine. Det er andre som elsker å bruke nettene på å 
surfe gjennom Internett, og timer etter timer går mens de gjør det. Noen med jenter og 
andre med alkohol, og noen med forfengelige saker som er hverken Haram eller Halal. Det er 
mange som liker at Shaytaan tisser i ørene dems, som den autentiske Hadithen sa om en 
som ikke står opp til nattbønnen. Så er det de få av de få av svært få som virkelig elsker Allah 
og velger å tilbringe nettene med Allah den Allmektige. 


La meg fortelle deg dette, vær trygg på at den største indikatoren og hintet for å se om Allah 
elsker deg og om Han er fornøyd med deg, er å se om du konsekvent ber nattbønnen. Hvis 
du konsekvent våkner til nattbønnen, vit at du har en god status hos Allah. La meg gjenta, 
fordi dette er viktig. Den største indikatoren på hvor fornøyd Allah er med deg, er hvis du 
konsekvent ber nattbønnen. Det er bare de spesielle menneskene som Allah har tillatt å 
tilbringe disse dyrebare øyeblikkene under de mørke nettene med Ham. Allah gir æren bare 
til de som er verdig den æren. Velger Allah å la deg tilbringe disse øyeblikkene basert på 
hvordan du ser ut? Nei, ikke basert på hvordan du ser ut. Ut fra om du har dress og slips, 
eller om hun har god sminke på? Nei. Basert på dine synder og dine gjerninger og hvor nær 
du er Allah. Jeg sier og ta hensyn, hvis du har respekt, hvis du har ydmykhet, hvis du har 
ærefrykt, hvis du har opphøydhet, hvis du har alt det i å resitere de vakre ordene i Koranen 
om natten, da er du blant dem som er utvalgt av Allah. Hvis du har glede av å snakke til Allah 
med Hans egne ord, og lyse opp ditt mørke rom med de veiledede ordene fra Allah 
(subhaanahu wa ta'aala), vit at Allah elsker deg og at folk er misunnelig over det du gjør. 


Jeg tok det ikke fra meg. En mann sa til Ibraheem Ibn al-Adham "Jeg kan ikke stå opp om 
natten for å be, hvorfor? Jeg vil gjøre Qiyaam.” Og denne samme historien er også av 
al-Fudhayl Ibn "|yyaadh, noen spurte al-Fudhayl Ibn "lyyadh også. Han sa så lenge du begår 
synder om dagen, vil du aldri kunne stå opp om natten og be. Å stå foran Allah om natten er 
en ære som syndere er uverdige til. Det er av to av de største fra Tabi'in. Sufyaan ath-Thawri 
sa at han ikke klarte å våkne på natten for Qiyaam i fem måneder på grunn av en synd han 
begikk. Og hvis du ser på livet til Sufyaan ath-Thawri, hva kunne Sufyaan ath-Thawri 
muligens ha gjort? En mann som er fantastisk i sin karakter, i sin Ibadah og i sin kunnskap. 


En mann kom til al-Hasan al-Basri og han sa ”Abu Sa'eed (kunyah til al-Hasan al-Basri er Abu 
Sa'eed), jeg sover godt, jeg hviler godt, jeg har ingen sykdom, jeg forbereder vann ved 
madrassen min slik at jeg kan stå opp for bønn og Qiyaam, men jeg våkner aldri opp for bønn 
og Qiyaam.” Al-Hasan al-Basri sa "Dine synder lenket deg fast, dine synder om dagen holdt 
deg tilbake om natten.” Regelen er at synder på dagen hindrer en muslim æren av å be om 
natten. 


Abu Ja'far sa at han dro for å besøke Ahmad Ibn Yahya. Abu Ja'far og Ahmad Ibn Yahya var 
kjente lærde og 'Ubbaad som også var venner. Han sa at han gikk og han så Ahmad gråte, så 
spurte han Ahmad hvorfor han gråter. Ahmad svarte at han mistet nattbønn. Abu Ja'far sa 
"Det er greit, Allah ville at du skulle hvile.” Abu Ja'far sa jo mer han fortalte ham og trøstet 
ham, desto mer gråt han. Ahmad sa "Nei, det er på grunn av en synd jeg begikk.” 


Qiyaam svarer på Allahs kall. Hvordan kan du ikke svare på Allahs kall når Allah kaller deg? 
Hvis en manns kone, hans barn eller hans kjære våkner midt på natten og spør han "Går det 
bra med deg? Trenger du noe?” Våkner han for å si at han er i orden og at alt er bra. "Jeg er 
ok elskede, jeg er ok kjære, jeg er ok vennen min, jeg er ok broren min.” Hvis en kollega, en 
sjef eller noen andre sendte deg tekstmeldinger eller ringte deg, ville du tatt telefonen og 
tatt til hjertet at de spurte om deg, og du ville sørge for at du svarte. Men hvordan kan du 
ikke svare på Allah den Allmektige som ringer deg og spør deg om du trenger noe? Og 
selvfølgelig har Allah de ypperste eksemplene. 


Abu Hurayrah (radhiallahu 'anhu), måtte Allah være fornøyd med Abu Hurayrah, han sa at 
Profeten (sallallahu 'alayhi wa sallam) sa: 

Herren stiger ned hver natt til det laveste punktet i himmelen, når den tredje enden av 
natten gjenstår. 


Allah spør deg, er det noen som kaller meg så jeg kan svare? Allah kaller oss og du er den 
som trenger Allah. 

Er det noen som vil be meg slik at jeg kan gi ham? Folk snorker bort mens Allah spør dem om 
de trenger noe. 

Hvem vil søke min tilgivelse så jeg kan tilgi ham? 


Qiyaam må være en viktig del av livet ditt, mine brødre og søstre. Det må være essensielt. 
Al-Hasan Ibn Saalih hadde i gamle dager en tjener, og han solgte henne til en familie. Så hun 
dro til den familien og før Fajr sto hun opp, fordi al-Hasan Ibn Saalih pleide å fortelle henne 
at hun skulle vekke ham i den tredje enden av natten. Før Fajr reiste hun seg og sa "As-Salah! 
As-Salah! (Bønn! Bønn!)”. Den nye familien hun er hos sa "Det er for tidlig for Fajr her, ikke 
vekk oss før Fajr tid.” Hun sa "Ber dere bare Fajr? Ber dere ikke om natten?” De svarte nei. 
Hun sa "Jeg kom fra folk som ber og ber og ber før Fajr.” Hun begynte å mase på dem til de 
returnerte henne til al-Hasan Ibn Saalih. Hun dro til al-Hasan Ibn Saalih og sa "Vennligst ta 
meg tilbake. Jeg ber deg om å ta meg tilbake! Du selger meg til onde mennesker som bare 
ber det obligatoriske?!” 


Ibn Umar sa at det første spørsmålet om Ibadaah som skal tas er nattbønn og å resitere 
(Qur'an) høyt. Da Ataa' al-Khurasaani pleide å be om natten og se lykken og roen i hjertet 
hans, sa han "Når jeg ikke ber er det den verste dagen jeg noen gang har hatt i hele mitt liv!” 
(dagen han ikke ber Qiyaam). Nattbønn er det de levde for, det var livet deres. Da en mann 
fra Salafene ikke kunne be nattbønnen på en stund, han sa "Å Allah, jeg ber deg om å veilede 
meg til å be nattebønnen, og hvis du skrev i din bok at du ikke vil veilede meg, så ber jeg deg 
om å fjerne meg fra jordens overflate.” 


Ali Ibn Bakkaar og Abdul-Azeez Ibn Rawwaad pleide begge å gjøre det samme til forskjellige 
tider. De pleide å ta på madrassene deres og føle på dem og de sa "Wallahi, du kjennes så 
komfortabel og varm ut, men Wallahi jeg vil ikke bruke deg i kveld, jeg vil be til Fajr. Du er fin 
og myk, men himmelens madrasser er mye finere og mykere.” 

Deres sider holder seg borte fra deres senger; idet de påkaller deres Herre i frykt og håp, og 
de gir ut av det som Vi har forsynt dem med. [Surat as-Sajdah: 16] 


Er sidene deres ivrige etter å ligge og hvile? Nei, Wallah, ikke ivrig etter å hvile. Sidene deres 
tåler ikke komforten til madrassen. De tåler det ikke fordi det er mye mer behagelig for dem 
å stå foran Allah. Er de ikke mennesker som blir slitne? Jo, de er kjøtt og blod som oss, men 
de har håp i etterlivet. Det er på tide å møte Allah, hvordan kan din side hvile når det er et 
møte med Allah? Når du blir lat, les dette verset som jeg nettopp leste for deg i Surat 
as-Sajdah. 


Da Ibn Daqgeeq al-'Eed pleide å lese det, sa han "Hvordan kan den som leser dette verset ikke 
be om natten? Fordi verset etter det er det som forteller deg belønningen for en som ber 
nattbønnen.” Hva er verset etter det? Les neste vers etter det. 

Ingen vet hva slags gleder som ligger skjult for deres øyne, som belønning for deres 
gjerninger. [Surat as-Sajdah: 17] 


Allah forteller dem at akkurat som du gjemte dine gjerninger for Han, har Han noe skjult for 
deg. Allah sa at ingen vet det som er holdt skjult for dem av glede og belønning, for det de 
pleide å gjøre. Hva pleide de å gjøre? Qiyaam og Tahajjud. 


De pleide å holde det skjult, selv for sine egne koner. Kona til Hassaan Ibn Sinaan sa 
"Mannen min pleide å lure meg. Han pleide å komme og late som om han ligger ved meg, 
han lurte meg slik vi lurer barn. Hun sa at han skulle sove ved siden av meg, og når jeg 
sovnet så reiste han seg. Helt til jeg en dag fanget ham og jeg sa Hassaan, Abu Sinaan (hans 
kunya), hvorfor hviler du ikke?” Han sa "Du vil at jeg skal hvile?” Hun svarte ja. Han sa "Jeg 
forbereder dette for den ultimate hvilen, den ultimate hvilen i graven hvor du vil få all den 
hvilen du trenger.” 


Da Fajr inntraff, pleide Sufyaan ath-Thawri å støtte bena på en vegg som denne slik at blodet 
ville gå ned i resten av kroppen hans, fordi bena og føttene hans pleide å hovne opp av å stå 
oppe hele natten (i bønn). 

De pleide å sove lite om natten [påkaller sin Herre (Allah) og ber, med frykt og håp]. [Surat 
adh-Dhaariyaat: 17] 


Kona til Masrooq Ibn al-Ajda” pleide å si at han pleide å be hele natten til Fajr inntraff, 
deretter ba han Fajr og så dro han seg og krøp til sengen fordi han ikke klarte å gå etter å ha 
stått hele natten. 

Når Allah forberedte Profeten (sallallahu 'alayhi wa sallam) for den ultimate oppgaven 
noensinne (veiledning av menneskeheten), hva forberedte Han ham med? Han forberedte 
ham med oppgaven å gjøre Tahajjud Fardh over seg. I de tidlige stadiene var dette Fardh på 
Profeten (sallallahu 'alayhi wa sallam). For å lykkes i enhver jobb, enhver oppgave og enhver 
situasjon, må du lykkes i løpet av natten med din åndelige kommunikasjon med Allah. Det er 
derfor Allah beordret ham til å gjøre det. 

Du som ligger innhyllet (i teppet)! Stå opp i bønn om natten, bortsett fra en liten del av den, 
halvparten eller mindre [Surah al-Muzzammil: 1-3] 


Og så senere i versene sier Allah: 

Sannelig, å stå opp om natten er det beste (middel) til selvforbedring, og det riktigste 
(middel) til å befeste (seg i) sannheten. [Surah al-Muzzammil: 6] 


Mu'ammar sa "Jeg ba ved siden av Sulaymaan at-Tamimi fordi jeg trengte noe fra ham. Etter 
Isha reiste han seg og ba Sunnah, og jeg trodde det skulle gå noen få øyeblikk, så jeg satte 
meg ved siden av ham.” Han sa at han ba og resiterte Surah Tabarak til han kom til verset: 

Når de ser den (dagen) nærme seg, vil de vantros ansikt bli misdannet og formørket, og det 
vil bli sagt (til dem): «Dette er det (løftet) som dere ba så inderlig om (å få framskyndet)!» 
[Surah al-Mulk: 27] 


Han (Mu'ammar) sa at da han (Sulaymaan at-Tamimi) kom til det verset fortsatte han å 
gjenta det, så han tenkte "La meg gå ut og vente på han utenfor moskeen, fordi jeg skal 
snakke med han utenfor.” Han (Mu'ammar) sa "Jeg ventet mens jeg hørte han (Sulaymaan 
at-Tamimi) inne i moskeen gjenta det samme verset om og om igjen. Han (Mu'ammar) sa 


"Ok, jeg kommer tilbake før Fajr, så kan jeg snakke med han.” Han (Mu'ammar) sa da han 
kom tilbake litt før Fajr, og i Allah den Allmektiges navn, han stod samme sted og gjentok det 
samme verset om og om igjen. Ser du hvordan de reflekterte rundt Allahs vers? 


Al-Hasan al-Basri sa "Hvorfor er det slik at folk som ber om nettene (og du kommer til å 
legge merke til dette), er velsignet med en lykke og en glød i ansiktet?” Han sa: 

De gikk i isolasjon med Allah den Allmektige om natten (i de mørke nettene), så Allah kaster 
noe av sin glans på dem, Noor i ansiktene deres. Noor fra Qiyaam på Siraat, når du vil krysse 
den til Paradis. Spesielle rom og palasser i himmelen som Profeten (sallallahu 'alayhi wa 
sallam) sa, for de som ber Qiyaam. Hvis det ikke var for noe annet enn de dyrebare 
øyeblikkene du tilbringer i isolasjon og privat med Allah, så er det i seg selv nok belønning 
for deg for å reise deg og be Qiyaam. 


Da de pleide å lukke dørene og mørket kom, og alle er alene med familien sin, sa al-Fudhayl 
Ibn 'lyyaadh at dette er tiden for de elskende å være alene med hverandre og jeg er alene 
med min mest elskede Allah. Det er få som tilbringer nettene med Allah i tilbedelse. Når 
natten kommer, er madrassene spredt ut, sengene er klargjort og de elskende er i 
tilbaketrukkethet. De rettskafne står og bøyer seg for sin mest elskede, Allah (subhaanahu 
wa ta'aala). Hvis det var en president, hvis det var en konge, hvis det var en sjef, ville du vært 
forberedt og presis til møte med ham. Du har en spesiell en-til-en avtale med Allah den 
Allmektige hver eneste natt og du sover. Hvor skammelig det er at du sover mens Allah kaller 
deg. 


Se på dette; Ad-Daynoori i sin bok Al-Majaalasah (åudl=l), Ibn Qutaybah i '"Uyoon Al-Akhbaar 
(DLSVI 0536) og Abdul-Haqq al-Ashbeeli i sin berømte bok At-Tahajjud (2=åll) sa denne 
uttalelsen: Al-Fudhayl Ibn '"lyyadh tok al-Husayn Ibn Ziyaad (Rahimahumullah) og gikk med 
ham. Han sa "Kom igjen, la oss ta en tur” og så nevnte han noe forbløffende og utrolig til 
ham. Han sa at Allah hver natt stiger ned til himmelen nærmest jorden og sier "Han er en 
løgner som hevder å elske Meg, men når natten kommer, sover han bort fra Meg.” Tenk deg 
det. Lengter ikke en som elsker den andre etter å tilbringe de private øyeblikkene alene med 
ham? Og la meg kommentere dette før jeg går videre. Utsagnet på arabisk er: 

Dette er ikke en hadith som mange lærde sier i deres Khutab, og jeg har sett det i noen 
hefter. Det er ikke en Hadith Qudsi. Det er formulert som om Allah sa det, men det er det 


ikke, dette er uttalelsen til al-Fudhayl Ibn 'lyyaadh. Jeg sjekket det, og det er absolutt ingen 
omtale av det i noen Hadith-bok, det har ingen bakgrunn i noen. Dette er en formulering av 
al-Fudhayl Ibn "|yyaadh, han ønsket å få det fram på en måte slik at vi forstår det. 


Da Ibn al-Jawzi leste dette, sa han at når de som ber om natten hørte denne advarselen som 
Fudhayl Ibn 'lyyaadh sa, ga øyelokkene deres et løfte om fremmedgjøring med søvn. 

Øynene deres avla et løfte på å aldri sove igjen. 


Menn krangler med konene sine for å tilbringe mer tid med henne, og hun vil tilbringe mer 
tid med ham. Venner krangler alltid med hverandre og sier "Hvorfor kommer du ikke og 
besøker meg, hvorfor kommer du ikke og tilbringer tid med meg? Hvorfor? Hvorfor det?” 
Likevel lengter ingen etter å tilbringe tid med den allmektige, Allah. Har vi ikke skam når det 
skjer? 


En kvinne besøkte en gang kona til den store Imam al-Awzaa'i. Da hun satte seg, så hun 
barna leke og hun så bønneområdet til al-Awzaa'i. Den besøkende sa til kona al-Awzaaii, 
rengjør urinen barna dine gjorde her, hvor Awzaa'i ber, så hans bønn ikke blir ugyldig. Hun sa 
”Wallahi, det er ikke urin, Wallahi, det er tårene hans som renner hver eneste natt som en 
sølepytt. Hver eneste natt.” 


En manns register over gjerninger stopper når han dør. Det vet vi alle, men i Hadith al-Israa” 
wal-Mi”raaj da Profeten (sallallahu 'alayhi wa sallam) steg opp til himmelen, så han Musa Ibn 
Imraan be. Be, fordi det er glede. Når en er i graven hans og englene (Munkar og Nakir) 
vekker ham for å spørre ham, mens de vekker ham for å spørre ham hvem som er din Herre, 
sier han til dem i en av hadith-fortellingene "La meg be”. De (Munkar og Nakir) forteller ham 
”Du kan be, bare la oss stille deg disse tre spørsmålene først”. Han ønsker å be fordi det er så 
gledelig for ham. Han får ikke belønningen (for bønnen) lenger, men det er så hyggelig å 
kontakte din mektige Herre Allah, de elsker virkelig Allah. Englene vil spørre ham først, så 
sier de ”Ok, du kan be etterpå.” 


Mangel på suksess om nettene (Tahajjud og Qiyaam), resulterer i mangel på suksess i 
verdslige saker om dagen. Ta det som et faktum, ta det som et gitt faktum. Hvis din Imaan 
står stille, så øk den med Qiyaam og Tahajjud. Hvis du bekjemper lyster (til å synde), stå opp 
for Qiyaam. Hvis dine synder overveldet deg, så er Qiyaam din utvei. Hvis du står overfor 
prøvelser og trengsler i dette livet (og det gjør vi alle), er Qiyaam din utvei. Hvis du søker 
kunnskap, er Qiyaam også din utvei. 


Ibraheem Ibn Shammaas sa "Wallahi, jeg pleide å se Imam Ahmad Ibn Hanbal fra han var 
liten til han var en gammel mann - aldri miste Qiyaam.” De er mennene, de er legendene. 
Natten du ber vil gi deg en velstående dag. Qiyaam om natten gjør ansiktet ditt strålende og 
glødende. Bønn om natten gjør livet ditt velsignet for deg, din kone og dine barn. Vil du ha 
den spesielle rangeringen på dommedagen? Be Qiyaam. Vil du ha Firdaws? Stå opp for 
Qiyaam. Vil du at saker i dette livet skal være enkle? Så reis deg for å be Qiyaam. Wallah, vi 
burde skamme oss over å snakke om dette og oppmuntre folk til å gjøre Qiyam fordi alt er til 
deres fordel. 


Hvis du virkelig elsker Allah, så stå opp for Qiyaam. Hvis du vil takke Allah så Han kan gi deg 
mer, stå opp for Qiyaam. Gi deler av livet ditt til Allah. Du gir en del av livet ditt til deg selv, til 
familien din og til arbeidet ditt. Vi gir alle deler av livet vårt til skolen, til sosiale 
arrangementer, til fritidsarrangementer, og vi gir en del av livene våre til hvile og trøst. 
Fortjener ikke Allah den Allmektige å bli gitt en del av våre liv, og bør han ikke gis 
presedensen og prioritet over alt? Ta avgjørelsen nå, jeg sier ta avgjørelsen nå. Lag et løfte 
nå. Avgi løftet nå, fra nå av kommer jeg til å be Qiyaam til Allah den Allmektige. Gjør det nå. 


Vi snakket forrige uke om hvordan noe lite som varer hele livet ditt er bedre enn noe stort 
som ikke gjør det. Bare to Rak'aat brødre, start med to Rak'aat. To eller kanskje færre eller 
kanskje flere, men minst to Rak'aat om natten. Hvis noen hadde et viktig møte for et 
jobbintervju eller noe viktig, ville han sove tidlig og sørget for at han får hvile slik at han kan 
dra dit. Men når du ber noen om å sove tidlig så han kan stå opp for Qiyaam: Nei, de vil ikke 
gjøre det, de dropper det. Og du forteller meg "Det er bare en Sunnah”, men er jobbintervju 
Fardh? Hver dag har du et intervju og en test med Allah den Allmektige, så stå opp. Ikke la 
Shaytaan slakte deg med "Jeg vil, jeg vil, jeg vil”. Ta avgjørelsen nå og i dag, akkurat nå. 
Nattens bønn var en vesentlig sak for våre Salaf, som de gjorde opp for om de mistet den. De 
gjorde opp nattbønnen (Qiyaam) hvis de gikk glipp av den. Det er ikke noe som mykner 
hjertet og er mer overveiende til å forstå versene i Koranen enn å stå foran Allah om natten 
og lese og resitere, tenke på versene og Allah, Hans makt, Hans kvaliteter og Hans 
egenskaper. 


Jeg utfordrer dere å bringe meg hvilken som helst Shahid, In shaa Allah, noen av de 
rettferdige kunnskapsrike menneskene eller Shahiden - som ikke reiste seg eller har en 
historie med å be natten Qiyaam. Jeg utfordrer deg. Hvorfor tror du de såkalte lærder i dag, 
de ignorante hodene som kalles 'lærder” har ført folk på villspor? Fordi pannen deres ikke 
bøyer seg om natten og ber Allah om veiledning, slik Ibn Taymiyyah og Imam Ahmad Ibn 
Hanbal gjorde. En panne som bøyer seg for Allah om natten, kunne ikke reise seg på dagtid 
og lede flertallet (vår Ummah) på villspor i saker om 'Aqeedah som aldri ble omstridt eller 
glede Kuffar. 


Allah priste Sahabah for deres Qiyaam om natten flere ganger. 

Du ser dem bøye seg og knele med ansiktet ned rikelig. [Surat al-Fath: 29] 


Det er skolen som Profeten (sallallahu 'alayhi wa sallam) lærte Sahabahi. 

Herren vet at du holder nattevåk, henimot to tredjedeler av natten, eller halvparten eller en 
tredjepart, således også en flokk av dem som følger deg. [Surat al-Muzzammil: 20] 


En lovprisning for Sahabah flere ganger i Koranen, for at de ba Qiyaam. Til og med barna 
deres. Ibn Abbas pleide som barn å be Qiyaam ved siden av Profeten (sallallahu 'alayhi wa 
sallam). Det er en troendes ære. Om du forteller en gammeldags arabisk fyr "Du har ingen 
ære” kommer det til å bli et blodbad. Jeg sier at hvis du ikke ber Qiyaam, har du ingen ære. 
Hva sier du Ahmad? Er du i tankene dine? Dette er store ord. Jeg sier at hvis du ikke ber 
Qiyaam, har du ingen ære, fordi Profeten (sallallahu 'alayhi wa sallam) sa æren for den 
troende er nattbønnen. Jaabir Ibn Abdillah (radhiallahu 'anhuma), Sahl ibn Sa'd og Abu 
Hurayrah sa at Profeten (sallallahu 'alayhi wa sallam) sa: 

Al-Albaani autentiserte det i Sahih At-Targheeb Wat-Tarheeb. («2 Jill s ou Jill aa) 


Hvem vil ikke ha et privat møte med Allah etter å ha lært alt dette? Hvem ønsker ikke å 
kommunisere med Allah etter å ha lært alt dette? Hvem vil ikke klage til Allah den 
Allmektige? Du tilbringer øyeblikk i Sujood alene med Allah, ingen ser deg bortsett fra Ham. 
I det øyeblikket er det en tegn på at du ikke er en hykler. Qataadah sa at en som ber Qiyaam 
aldri kan være en hykler. Nattens bønn får deg til din skjebne, mer enn dine handlinger på 
dagtid. Nattens bønn gir deg suksess og prestasjoner i løpet av dagen, som du kunne aldri ha 
gjort uten Qiyaam. Selv materialistiske gevinster, jeg snakker om materialistiske gevinster. 


Vil du at dommedagen skal bli kortere for deg? Femti tusen år lang, vil du forkorte den? Stå 
opp akkurat nå om natten, Allah vil forkorte den for deg. Qiyaam er når som helst fra Isha til 
Fajr. Det er noen som vil gå hjem og tilbringe timer eller sannsynligvis hele natten på TV eller 


surfe gjennom Internett, og han vil finne en million unnskyldninger for ikke å be Qiyaam. Når 
du spør ham "Hvorfor gjør du dette?” Sier han "Jeg liker det.” Å være alene med kona gir deg 
lykke. Å være sammen med en venn, hvile og slappe av gir deg lykke og fred. Du nyter hans 
selskap. Hvis du blir spurt om hvorfor du er sammen med ham, er det fordi du nyter hans 
selskap. Han vil dra, men du sier bli, jeg nyter selskapet ditt og jeg vil at du skal bli. Elsker du 
virkelig Allah hvis du ikke nyter din private kvalitetstid i tilbaketrukkethet med Ham om 
natten? 


Man vil klage til folk om saker man går gjennom, og noen ganger hender det at man klager 
til folk over saker man går gjennom mens Allah, den allmektige, spør om du trenger noe (i 
den tredje enden av natten). Man setter sitt håp til folk, man sier "Vel, jeg trenger å forsikre 
meg.” Kan ikke Allah gi deg disse forsikringene når du spør Ham? Så sier folk av vår Ummah 
at de elsker Allah og at de vet hvordan de kan stole på Allah. De vil klikke en Tike” eller sette 
'I love Allah" på statusen deres, på Facebook eller på et støtfanger klistremerke. Fra nå av, 
avgi en ed på at du aldri vil stoppe nattbønn. Internett er satt på pause i en midlertidig 
periode, TV-en er borte og sladderen er over. Start med to Rak'aat når som helst mellom 
Isha' og Fajr. Etter måneder, kanskje uker eller kanskje dager, kommer du til å si "Vet du hva, 
jeg vil flytte dem nærmere Fajr. Jeg liker dette, jeg vil flytte dem nærmere Fajr.” Så etter 
hvert som tiden går, vil du føle "Vet du hva, to er ikke engang nok lenger. Jeg vil legge til to 

til, jeg vil legge til fire til.” Du kommer til å fortelle deg selv at jeg vil legge til mer. Så skal du 
fortelle deg selv, "De to (Rak'atene) leste jeg Surah al-Ikhlas og Surah an-Naas, men det er 
ikke nok, jeg vil gjøre dem lengre. Jeg nyter virkelig dette, Ya Allah, jeg nyter dette.” Du gjør 


en forretningstransaksjon med Allah, du gjør en handel med Allah, den Allmektige. 


Faren til den berømte Mukhtaar ash-Shanqeeti, du vet Mukhtaar ash-Shanqeeti som er i 
Madinah (Shaykh), han var læreren min og han var en klassekamerat av min far i Medina. 
Mange vet ikke at faren hans var en stor 'Aalim i Medina, han døde på midten av 80-tallet. 
Faren hans var læreren til min far og sønnen hans (Mukhtaar ash-Shangeeti) var en 
klassekamerat av min far i Medina, i de samme klasserommene på universitetet. Det skjedde 
slik at etter at noen fikk det ut av han under en klassetime, sa faren at han noen ganger ber 
Isha-bønnen og begynner å resitere fra begynnelsen av Koranen. Før de kaller Adhan for Fajr 
fra Madinah, hvor han hører det i huset sitt, vil han allerede være på Surah al-Ikhlas og Surah 
an-Naas. Han fullfører hele Koranen på én natt. Wallahi, det er ikke umulig. 


Jeg sier mine brødre, overrask Allah med din nattbønn. Forbaus Allah med din nattbønn, 


med to Rak'aat i løpet av natten. I en Hadith i Mishkaat al-Masaabeeh (ald Ala) 
autentisert av al-Albaani, sa Profeten (sallallahu 'alayhi wa sallam): 


Allah blir overrasket av to typer mennesker. En av dem er: 

En mann som gjør opprør, bryter ut av komforten til madrassen sin, kjærligheten og familien, 
og hopper opp for hva? 


Til hans bønn, til å be hans nattlige bønn. Han bryter ut, hopper opp, "Å! Jeg kommer til å 
miste det.” 

Allah forteller englene om ham (skryter til englene om ham), "Se på min tjener.” 

”Han brøt ut, han hoppet fra komforten av madrassen fra sin kjære (fra sin kone) for å be, i 
søk etter det Jeg har og i frykt for det Jeg har.” 


Allah sier: 


Allah er overrasket, en egenskap som går til Allah på en måte som best passer Allah, den 
Allmektige. Det er en form for oppmuntring for deg. Selvfølgelig vet Allah om du kommer til 
å reise deg eller ikke, men Han vil at du skal bli oppmuntret til å reise deg og Han skryter til 
englene om deg. 


Abu Haazim (Rahimahullah) sa: 

Det betyr at hvis du forteller Sahabah (våre forfedre) eller tilhengerne av dem at det er mer 
du kan gjøre, kan de ikke passe det inn i timeplanen deres. Ibadah er full, deres nattetid er 
bønn. 


Seieren kom til dem av nattbønnen. Ja'far Ibn Zayd sa "Jeg dro til Kabul i en hær og blant 

hæren var en soldat kalt Silah Ibn Aysham al-'Adawi, 'tilbederen”. Da vi slo leir den kvelden, 
dro han til en skog i nærheten, og jeg fulgte ham sakte mens alle sov. Han gjorde Wudu og 
reiste seg for å gjøre Salah. Da han begynte sin Salah, kom en løve bort til ham. Jeg var rett 


bak ham og jeg ble så redd av løvens brøl at jeg klatret opp et tre. Wallahi, Silah hverken så 
eller rørte seg, men han fortsatte sin Salah. Da han gjorde Sujood, tenkte jeg at nå skal løven 
ta ham. Løven gikk bare rundt ham, og da Silah var ferdig med sin Salah, så han løven i 
øynene og sa 'Gå og søk din bestemmelse, søk maten din et annet sted." Løven dro derfra og 
brølte med et høyt brøl, så høyt at det ville irritere et stort fjell. Det skremte meg. Da Fajr var 
i ferd med å inntreffe, dro Silah til leiren og la seg som om han sov, og øyeblikk senere ropte 
de (adhan) til Fajr.” Han ville ikke at noen skulle tro at han var våken i bønn. Alle trodde han 
sov hele natten. 


Se på dette i Seerah Alaam An-Nubalaa' (£>uill del! 5 ja) og andre bøker, les disse historiene. 
'Amr Ibn 'Utbah Ibn Farqad, nesten det samme skjedde med ham med en løve. De pleide å 
elske ham fordi han var (ansvarlig for) sikkerheten, fordi han pleide å be hele natten lang. En 
løve kom forbi (mens han ba) og han nektet å avbryte bønnen sin, de spurte ham ”Fryktet du 
ikke løven?” Han sa "Jeg sto med ydmykhet foran Allah, og jeg skammet meg så mye over 
Allah å være redd for noe annet (enn Han).” Les livet til Sa'eed Ibn al-Musayyib, i biografien 
hans vil du lese at han i femti år ba Isha og Fajr med samme Wudu. Femti år! Forstår du hva 
det betyr når du leser det i biografien hans? Når han ba Isha og Fajr med samme Wudu, 
betyr det at han ba hele natten, i Ibadah og tilbedelse. 


Thaabit al-Banaani sa "Du aldri kan kalle en tilbeder 'en tilbeder” med mindre han gjør 
nattbønn og ekstra faste.” Hvis han ikke gjør det, kan du ikke kalle ham en tilbeder. Han må 
ha disse egenskapene fordi de beviser hvem som er hengiven og hvem som er villig til å gi og 
ofre fra seg selv. Vi ber Allah om å tillate oss å være blant dem som ber nattbønnen oppriktig 
og trofast for Hans skyld In shaa Allah Ta'ala. 


